Hiér kom 2de Krispy Kreme in die Kaap | Netwerk24
Deur Hanlie Stadler 21 Oktober 2019 12:04
Die maatskappy wat dié Amerikaanse handelsnaam na Suid-Afrika gebring het, het Maandag aangekondig die tweede tak in die Wes-Kaap open voor die einde van die jaar in die Canal Walk-winkelsentrum.
Dis net meer as ’n maand sedert die eerste Kaapse tak, wat ook ’n bakkery is, in die V&A Waterfront geopen het.
Rye en rye mense staan steeds tou by dié tak om hul soettand te bevredig.
Soos met die Waterfront-opening, kan mense gratis oliebolle en ander pryse wen. Die heel eerste klant wen 12 Original Glazed-oliebolle per week vir ’n jaar en almal tot die eerste 100 mense in ’n ry wen ook gratis oliebolle (tot 12 per maand vir ’n jaar).
Die datum van die Canal Walk-opening sal later aangekondig word. Mense word aangemoedig om @krispykreme_za op sosiale media te volg.
Meer oor: Krispy Kreme | Canal Walk-Winkelsentrum | Oliebolle | Restaurante | Kitskos